《宣统己酉与西林少保同游济南明湖登北极阁感题》
清代·沈同芳

朝簪容易野冠难，多少英雄因此閒。一笑扁舟春向晚，明湖应似五湖宽。

明诏屡从天上降，谤书未息禁中闻。顾瞻北极无穷意，应有湖龙起暮云。

作者简介：沈同芳，原名志贤，字幼卿，号越石，一号蠡隐，武进人。光绪甲午进士，改庶吉士，授唐县知县，赐编修衔。